Univerzitný kampus Veľký Diel

**Univerzitný kampus Veľký Diel** je kampus patriaci Žilinskej univerzite v Žiline nachádzajúci sa na univerzitnom kopci v mestských častiach Vlčince a Bôrik v Žiline.

Sídlia tu všetky fakulty okrem Fakulty bezpečnostného inžinierstva, ktorá je situovaná v centre mesta na Ulici 1. mája. Navyše tu sídlia ešte Výskumný ústav dopravný a Stredoeurópsky technologický inštitút CEIT.

## Budovy
Na kampuse sú situované fakultné budovy:

Nefakultné budovy, ktoré sa tu nachádzajú, sú:

## Strava
V areáli sa nachádza niekoľko stravovacích jednotiek. Najväčšou je Nová menza, ktorá je hlavnou univerzitnou stravovacou jednotkou poskytujúcou stravu od raňajok po večere. V budove rektorátu sa nachádza bistro U vlka a vo vstupnej sále je taktiež Cafetéria Rektorát, kde sa predávajú aj hotové jedlá z ponuky Menzy.
V budove AR sa nachádza bufet, v ktorom sa vydávajú obedy (z ponuky FCC Nová Menza) a hotové jedlá. V budove FRI sa nachádza výdajňa jedál a bufet.
Výdajňa jedál sa tak isto nachádza aj na prízemí bloku DE-DF na internátoch pod názvom Treska Bar.

## Doprava
### Verejná doprava
Na ulici Na Veľký Diel na južnej strane kampusu sa nachádza zastávka Žilinská univerzita, ktorá obsluhuje linky 1, 4, 7 a 14. Pred budovou rektorátu na Univerzitnej ulici je zastávka Univerzitná, ktorú obsluhuje linka 30. Pred Fakultou riadenia a informatiky sa nachádza zastávka Fatranská, z ktorej premávajú linky 1, 4, 5, 7 a 14. V blízkosti internátov a Novej menzy sa nachádza Obchodné centrum Dubeň, pri ktorom má svoju zastávku linka 6.

Takáto sieť MHD umožňuje priamu dostupnosť na univerzitný kampus zo všetkých žilinských sídlisk a taktiež z centra mesta a železničnej a autobusovej stanice.

### Individuálna doprava
Hlavnou cestnou tepnou v kampuse je Univerzitná ulica tiahnuca sa od kruhového objazdu pri OC Duneň až po križovatku s ulicou Na Veľký Diel. Dá sa povedať, že univerzitný kampus je ohraničený práve Univerzitnou ulicou a ulicami Na Veľký Diel a Vysokoškolákov.

V areáli sa nachádza niekoľko platených a neplatených parkovísk.

Neplatené sa nachádzajú pred rektorátom (spevnená betónová plocha), oproti FRI, pri Novej menze.
Platené parkoviská sa nachádzajú pri internátoch, medzi budovami rektorátu, AR a AS, ďalej za budovou rektorátu a pred budovami FEIT a SjF. Parkovacie automaty sa nachádzajú pri budovách BF, AS a PP.

## Ubytovanie
V univerzitnom kampuse sídlia aj Internáty Veľký Diel, ktoré poskytujú ubytovanie pre asi 2400 ubytovaných študentov a hostí. Skladajú sa z budov DA – DH a sú vo veľkej miere zrekonštruované.

## Vybavenosť
V pešej dostupnosti od areálu sa nachádzajú OC ATRIUM DUBEŇ, supermarket Kaufland a predajne OBI a NAY Elektrodom, poliklinika a Žilinský lesopark.

## Galéria

Súbor:Velky Diel - budova AF.jpg|Hlavný vstup a budova AF
Súbor:Velky Diel - budovy AA-AE.jpg|Budovy AA, AB, AC, AD a AE
Súbor:Velky Diel - budova BF.JPG|Budova Fakulty prevádzky a ekonomiky dopravy a spojov BF
Súbor:Velky Diel - budova AE.JPG|Budova Stavebnej fakulty AE
Súbor:Veľký diel P5262091.jpg|Budovy BF a AA a lávkový prechod medzi nimi
Súbor:Velky Diel - budova AR.jpg|Vstup do budovy AR
Súbor:Velky Diel - budova AS.JPG|Prednášková a cvičebná celouniverzitná budova AS
Súbor:Veľký diel P5262094.jpg|Budovy AR (vľavo) a AS (vpravo)
Súbor:Veľký diel P5262089.jpg|Budovy Fakulty riadenia a informatiky
Súbor:Veľký diel P5262082.jpg|Budovy Elektrotechnickej fakulty, Strojníckej fakulty a Fakulty prevádzky a ekonomiky dopravy a spojov
Súbor:Velky Diel - budova PA.JPG|Vstup do budovy PA
Súbor:Velky Diel - Nová menza.jpg|Stravovacie zariadenie Nová menza
Súbor:Ceit.jpg|Budovy inovačnej skupiny CEIT
Súbor:Veľký diel P5262093.jpg|Univerzitné pastoračné centrum (tzv. Paľova búda)
Súbor:Veľký diel P5262072.jpg|Internáty: vľavo v pozadí blok DA-DD, v strede DE-DF a vpravo DG-DH


## Iné projekty

## Externé odkazy a zdroje
*Žilinská univerzita
*Výskumný ústav dopravný
*Stravovacie zariadenia
*Internáty Veľký Diel

Kategória:Žilinská univerzita v Žiline
Kategória:Stavby v Žiline
Kategória:Kampusy